
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 17.5.2018 година
 относно обща методика за сравняването на цените на алтернативните горива за единица в съответствие с Директива 2014/94/ЕС на Европейския парламент и на Съвета
 (Текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/94/ЕС на Европейския парламент и на Съвета от 22 октомври 2014 г. за разгръщането на инфраструктура за алтернативни горива
 1
 , и по-специално член 7, параграф 3 от нея,
 като има предвид, че:
 (1)За целите на определянето на най-подходящата методика предвид посоченото в член 7, параграф 3 от Директива 2014/94/ЕС и след отправяне на покана за подаване на оферти Комисията поиска от германската енергийна агенция (Dena) да извърши проучване, за да определи възможните варианти за обща методика за сравняването на цените на алтернативните горива за единица
 2
 .
 (2)В проучването бяха анализирани четири основни варианта. Комисията разгледа всеки от тези варианти. Въз основа на анализа се стигна до заключението, че най-всеобхватният и същевременно основан на измерими данни вариант е този, при който цените на горивото се изразяват като суми в приложимата валута за 100 km, като се вземе предвид цената за единица гориво в съответствие с посоченото в Директива 98/6/ЕО на Европейския парламент и на Съвета
 3
 и разходът на превозните средства, посочен в сертификата за съответствие. При този вариант се взема предвид не само енергийното съдържание на горивото, но и други фактори от значение за цената на горивото за изминато разстояние, и по-специално енергийната ефективност на съответните технологии, свързани с използването на различните горива за превозните средства.
 (3)Според проучване сред потребителите за сравняването на цените на горивата
 4
 , проведено от Fédération Internationale de l'Automobile след отправяне на покана за подаване на оферти, потребителите са изразили своята подкрепа за методика, при която цените на горивата се изразяват в суми в приложимата валута за 100 km.
 (4)Избраната методика би трябвало да даде възможност на потребителите да правят лесно сравнение, обхващащо всички най-важни фактори, включително предвид решенията при бъдещи покупки. Поради това методиката изглежда най-подходяща за целите на подобряването на осведомеността на потребителите и прозрачност на цените на горивата. Тя е най-подходяща и предвид по-общите цели на Директива 2014/94/ЕС, отразени по равностоен начин в Европейската стратегия за мобилност с ниски емисии
 5
 , приета в рамките на енергийния съюз, а именно допринасяне за диверсификацията на енергийните източници в транспорта и намаляване на емисиите на CO2 и други замърсители в тази област.
 (5)За изчисляване на цените на горивата следва да се използва стойността на разхода на гориво, посочена в сертификата за съответствие на превозните средства. Тази стойност се основава на Хармонизираната в световен мащаб процедура за изпитване на лекотоварни превозни средства (WLTP)
 6
 , която започва да се прилага от септември 2017 г. за новите типове превозни средства и от септември 2018 г. за всички нови превозни средства. Посочената процедура заменя използвания понастоящем Нов европейски цикъл на движение (NEDC). Процедурата WLTP осигурява по-строги условия на изпитване и по-реалистични стойности на разхода на гориво в полза на потребителите. Позоваването